pythainlp/thai_wikipedia_clean_20230101 huggingface dataset:
ตัน ภาสกรนที เป็นนักธุรกิจ ผู้ก่อตั้งบริษัท โออิชิ กรุ๊ป จำกัด (มหาชน) ซึ่งเป็นกลุ่มธุรกิจอาหารและเครื่องดื่ม โดยต่อมา เขาขายหุ้นใหญ่ของ บมจ.โออิชิกรุ๊ป ที่มีอยู่ให้กับบริษัท ไทยเบฟเวอร์เรจ จำกัด (มหาชน) และลาออกจากตำแหน่งกรรมการผู้จัดการ บมจ.โออิชิกรุ๊ป แล้วไปก่อตั้งบริษัท ไม่ตัน จำกัด ( ปัจจุบันเปลี่ยนชื่อเป็นอิชิตัน กรุ๊ป ) ระยะหลังเป็นที่รู้จัก ในสถานะผู้ร่วมกิจกรรมธุรกิจ และเพื่อนสนิทต่างวัยกับอุดม แต้พานิช นักแสดงตลกชื่อดัง
ตัน ภาสกรนที เกิดเมื่อวันที่ 4 เมษายน พ.ศ. 2502 เป็นลูกคนสุดท้องจากลูกๆ 6 คน ในครอบครัวชาวไทยเชื้อสายจีนที่มีฐานะปานกลาง โดยบิดาของเขาอพยพมาจากสาธารณรัฐประชาชนจีน และตั้งรากฐานที่จังหวัดชลบุรี ตันจบการศึกษาชั้นมัธยมปีที่ 3 และเริ่มทำงานแรกเป็นพนักงานแบกของ ซึ่งมีค่าแรง 7 บาท และหันมาเป็นเจ้าของแผงหนังสือที่ชลบุรี และเริ่มต้นขยายกิจการไปซื้อห้องแถว จนกลายเป็นเจ้าของธุรกิจอสังหาริมทรัพย์
ตันเริ่มต้นธุรกิจภัตตาคารบุฟเฟ่ต์อาหารญี่ปุ่น ภายใต้ชื่อ “โออิชิ” และขยายมาทำธุรกิจเครื่องดื่ม คือ"ชาเขียวโออิชิ" และน้ำผลไม้ "อะมิโน โอเค" โดยที่กลุ่มธุรกิจนี้ของเขา ประสบความสำเร็จอย่างสูง นอกจากนี้ยังมีธุรกิจอื่นๆ อย่างสตูดิโอถ่ายภาพแต่งงานเป็นต้น
เมื่อวันที่ 30 กันยายน พ.ศ. 2551 ตันขายหุ้นใหญ่ของ"บริษัท โออิชิ กรุ๊ป จำกัด (มหาชน)" ที่เขามีอยู่ให้กับ บมจ.ไทยเบฟเวอร์เรจ และในที่สุดเมื่อวันที่ 9 กันยายน พ.ศ. 2553 เขาก็ลาออกจากตำแหน่งกรรมการผู้จัดการ บมจ.โออิชิกรุ๊ป ในวันเดียวกันนั้น ตันก็จดทะเบียนจัดตั้งบริษัทใหม่ โดยให้ชื่อว่า "บริษัท ไม่ตัน จำกัด" เพื่อประกอบธุรกิจเครื่องดื่ม ซึ่งประกอบด้วยผลิตภัณฑ์ น้ำผลไม้ผสมดับเบิลดริงก์ และชาเขียวอิชิตัน
ต่อมา ตัน ภาสกรนที ได้เปลี่ยนชื่อบริษัท เป็น บริษัท อิชิตัน กรุ๊ป และเขายังทำธุรกิจ โรงแรมอิสติน ตัน โฮเทล จังหวัดเชียงใหม่ ซึ่งเจ้าหน้าที่สั่งปิดในวันที่ 9 ตุลาคม 2559
นาย ตัน ภาสกรนที ได้รับการวิพากษ์วิจารณ์มาก เนื่องจากดำเนินการโฆษณาในลักษณะเสี่ยงโชค มอบโชค ลุ้นรางวัล โดยต้องซื้อผลิตภัณฑ์ของเขาซึ่งได้รับการวิจารณ์ว่าต้นทุนในการผลิตนั้นต่ำนักวิจารณ์กล่าวว่าเขาได้กำไรมากจากการแจกเงิน สร้างฝัน เข้าข่ายอบายมุขรวมทั้งวิพากษ์วิจารณ์ว่าผลิตภัณฑ์ของเขาใส่น้ำตาลและสารคาเฟอีน ซึ่งส่งผลให้เกิดการเสพติด และไม่ใช่ผลิตภัณฑ์ออแกนิค
อุบัติเหตุรถชน.
วันที่ 17 สิงหาคม 2556 ตัน ภาสกรนที ประสบอุบัติเหตุรถยนต์ ซึ่งเขาได้ออกเดินทางจากบ้านพักในกรุงเทพ เพื่อไปแจกรางวัลให้กับผู้โชคดีที่ดื่มชาเขียวที่จังหวัดพิษณุโลก จึงได้มีการเลื่อนการมอบรางวัลไปก่อน
ตัน ภาสกรนที ได้เขียนพ็อคเก็ตบุ๊คเพื่อสร้างแรงบันดาลใจให้กับคนรุ่นใหม่ ได้แก่ “คำตัน” ที่ให้ข้อคิดสั้นๆ ให้กำลังใจ “วิถี(ไม่)ตัน”
รถยนต์โบราณ
รถยนต์โบราณ  คือรถยนต์เก่า หากจะจำกัดความหมายให้แคบลงก็ดูจากความเก่าแก่ ในขณะที่สโมสรรถยนต์โบราณแห่งอเมริกาให้นิยามว่า รถมีอายุ 50 ปี ขึ้นไป อย่างไรก็ตาม นิยามทางกฎหมายมีจุดประสงค์เพื่อการลงทะเบียนรถโบราณก็มีคำจัดความที่กว้างขึ้น ยุคของรถยนต์โบราณ เช่น ยุคผ่านศึก (Veteran Era), ยุคทองเหลือง (Brass Era) และยุควินเทจ (Vintage era) ซึ่งมีช่วงกว้างตั้งแต่เริ่มต้นการทำรถยนต์จนไปถึงคริสต์ทศวรรษ 1930 รถยนต์ในยุคต่อมามักได้รับคำนิยามว่าเป็น รถคลาสสิก รถดั้งเดิมหรือรถบูรณะจากของดั้งเดิมมีคุณค่าอย่างมาก และมักได้รับการรักษาและเก็บไว้หรือได้รับการจัดแสดงในงานแสดงรถ แต่มักจะไม่ใช้ในการขับขี่เท่าไหร่นัก
ฟอร์ด โมเดล ที
เอสพลานาด รัชดาภิเษก
ดิ เอสพละนาด รัชดาภิเษก  เป็นศูนย์การค้าเฉพาะทางแห่งหนึ่งในประเทศไทย ตั้งอยู่บริเวณถนนรัชดาภิเษก แขวงดินแดง เขตดินแดง กรุงเทพมหานคร ภายในเป็นศูนย์การค้า โรงภาพยนตร์ และศูนย์ความบันเทิงอื่น ๆ บริหารโครงการโดย บริษัท เซ็นทรัลพัฒนา จำกัด (มหาชน) (บริษัท สยามฟิวเจอร์ ดีเวลอปเมนท์ จำกัด (มหาชน) เดิม) เริ่มเปิดอย่างไม่เป็นทางการเมื่อเดือนพฤศจิกายน พ.ศ. 2549 มีแนวความคิดให้เป็นศูนย์ศิลปะบันเทิงแห่งแรกของไทย
ดิ เอสพละนาด ใช้งบการลงทุนประมาณ 1,500 ล้านบาทออกแบบตัวอาคารโดยบริษัท The Office of Bangkok Architect ร่วมกับบริษัท Contour ส่วนการตกแต่งภายในโดย Jacqueline et Henri Boiffils สถาปนิกจากปารีส ที่มีผลงานการออกแบบให้กับเอ็มโพเรี่ยม และสยามพารากอน มาก่อนหน้านี้ แต่มีข้อแตกต่างคือจะมีพื้นที่การจัดแสดงงานศิลป์และศูนย์วัฒนธรรมอยู่ภายใน
ภายใน ดิ เอสพละนาด มีการตกแต่งและแนวความคิดภายใต้ศิลปะ 7 แขนงประกอบด้วยด้านดนตรี (Music) ประติมากรรม (Sculpture) ภาพวาด (Painting) วรรณกรรม (Poetry) โรงละครเพลง (Performing Art) สถาปัตยกรรม (Architecture) และภาพยนตร์ (Celluloid Art) มีร้านค้ามากกว่า 120 ร้าน และศูนย์ความบันเทิงต่าง ๆ มีรายละเอียดดังนี้
สามารถเดินทางได้โดยใช้รถไฟฟ้ามหานคร สายเฉลิมรัชมงคล และสายสีส้ม ที่สถานีศูนย์วัฒนธรรมแห่งประเทศไทย
พระชลโธปมคุณมุนี
พระชลโธปมคุณมุนี (พุฒ ปุณฺณโก)
พระชลโธปมคุณมุนี นามเดิม พุฒ ฉายา ปุณฺณโก อดีตเจ้าคณะใหญ่เมืองชลบุรี
เกิดวันที่ 19 พฤษภาคม พ.ศ. 2361 (ปีเถาะ) เป็นบุตรของนายจีน และนางปาน ทองคำ ครอบครัวตั้งบ้านเรือนอยู่ข้างวัดขุนจันทร์ คลองบางกอกใหญ่ ธนบุรี
บรรพชาเป็นสามเณรอยู่ที่วัดประยุรวงศาวาสวรวิหารอยู่ 8 พรรษา เมื่ออายุ 21 ปี อุปสมบทเป็นพระภิกษุที่วัดบวรนิเวศราชวรวิหาร พระบาทสมเด็จพระจอมเกล้าเจ้าอยู่หัวเป็นพระอุปัชฌาย์ ได้รับฉายา “ปุณฺณโก” พระศรีวิสุทธิวงศ์ (ฟัก) เป็นพระกรรมวาจาจารย์ (ภายหลังลาสิกขาออกมาเป็นรับราชการ ได้รับบรรดาศักดิ์สุดท้ายที่พระยาศรีสุนทรโวหาร) ต่อมาได้รับตำแหน่งที่ "พระครูสมุห์" ฐานานุกรมในพระบาทสมเด็จพระจอมเกล้าเจ้าอยู่หัว อุปสมบทได้ 8 พรรษา ได้ลาสิกขา ออกมารับราชการเป็นมหาดเล็กในพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว รวม 20 ปี ได้รับพระราชทานสัญญาบัตรให้เป็น "ขุนสาครวิสัย" จุลศักราช 1229 ตรงกับรัตนโกสินทร์ศก 86 ท่านได้บรรพชาอุปสมบทครั้งที่ 2 เมื่ออายุได้ 49 ปี ที่วัดบุปผารามวรวิหาร ธนบุรี มีพระอมรโมฬี (นบ) เป็นพระอุปัชฌาย์ พระปลัดเรือง ธมฺมรกฺขิโต เป็นพระกรรมวาจาจารย์ ได้รับฉายา “ปุณฺณโก” เหมือนเมื่ออุปสมบทครั้งแรก เมื่ออุปสมบทแล้วได้เที่ยวแสวงหาปริเวกธรรมตามอัธยาศัยล่วงไป 3 พรรษา
เจ้าพระยาทิพากรวงศมหาโกษาธิบดี (ขำ บุนนาค) ซึ่งเป็นบุตรของสมเด็จเจ้าพระยาบรมมหาประยูรวงศ์ (ดิศ บุนนาค) ผู้สถาปนาวัดเขาบางทราย เกิดความเลื่อมใสศรัทธาในความสามารถหลายด้านของพระชลโธปมคุณมุนี (พุฒ ปุณฺณโก) จึงอาราธนาให้มาจำพรรษาเป็นเจ้าอาวาสวัดเขาบางทราย ด้วยความสามารถทั้งการปกครองสงฆ์และการอบรมสั่งสอนประชาชนจนปรากฏแก่บ้านเมือง โดยเหตุนี้พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ พระราชทานสัญญาบัตรตำแหน่งพระครูเจ้าคณะเมืองให้เป็น "พระครูชลโธปมคุณมุนี" ต่อมาวันที่ 12 พฤศจิกายน พ.ศ. 2442 จึงได้รับพระราชทานสัญญาบัตรเลื่อนเป็นพระราชาคณะยกที่ "พระชลโธปมคุณมุนี" มีนิตยภัตเดือนละ 3 ตำลึง เจ้าคณะภาคตะวันออก บังคับบัญชาภิกษุสามเณรในวัด 3 หัวเมือง คือเมืองชลบุรี เมืองพนัสนิคม และเมืองบางละมุง
พระชลโธปมคุณมุนี อาพาธเป็นไข้ มรณภาพเมื่อวันที่ 7 ตุลาคม พ.ศ. 2449 เวลาสามยามกับเศษ 1 นาฬิกา 25 นาที รวมสิริอายุได้ 89 ปี พรรษา 39 ถึงวันที่ 19 มกราคม ร.ศ. 126 (นับแบบปัจจุบันตรงกับ พ.ศ. 2451) พระบาทสมเด็จพระจุลจอมเกล้าเจ้าอยู่หัวโปรดให้เจ้าพนักงานส่งหีบศิลาหน้าเพลิงไปพระราชทานเพลิงศพพระชลโธปมคุณมุนี และพระราชทานไตร 1 ไตร เงิน 100 เฟื้อง และผ้าขาว 2 สำรับ
ประชาไท เป็นหนังสือพิมพ์ออนไลน์ ก่อตั้งเมื่อ พ.ศ. 2547 โดย จอน อึ๊งภากรณ์ นำเสนอข่าวสารทั่วไป โดยเฉพาะที่เกี่ยวกับสังคม การเมือง สิทธิมนุษยชน บทสัมภาษณ์และข้อเขียนของนักวิชาการ นักเคลื่อนไหว องค์กรสิทธิ และองค์กรพัฒนาเอกชน ผู้อำนวยการปัจจุบันคือ จีรนุช เปรมชัยพร บรรณาธิการคือ ชูวัส ฤกษ์ศิริสุข และบรรณาธิการบริหารคือ เทวฤทธิ์ มณีฉาย
ประชาไท (เฉพาะ prachathai.com) เป็นเว็บไซต์ที่มีผู้เข้าชมจากประเทศไทยมากเป็นอันดับที่ 3,889 (19 กันยายน 2557) จากการจัดอันดับโดยอะเล็กซา
ประชาไทริเริ่มโดยแนวคิดของ จอน อึ๊งภากรณ์ ซึ่งต้องการทำสื่อที่เป็นอิสระไม่ถูกควบคุมโดยหน่วยงานภาครัฐ หลังจากได้เห็นตัวอย่างสื่อในประเทศฟิลิปปินส์ ชื่อ มินดานิวส์ จอนจึงเริ่ม "โครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน" เมื่อวันที่ 1 มิถุนายน พ.ศ. 2547 โดยได้รับเงินทุนสนับสนุนจากสำนักงานกองทุนสนับสนุนการสร้างเสริมสุขภาพ (สสส.) และสถาบันพัฒนาองค์กรชุมชน (พอช.) ในภายหลังยังได้รับเงินอุดหนุนเพิ่มเติมจากมูลนิธิร็อกเกอะเฟลเลอร์ และ Open Society Institue
ประชาไทเริ่มเผยแพร่ข้อมูลผ่านทางเว็บไซต์ครั้งแรกเมื่อ 6 กันยายน พ.ศ. 2547
ในระยะเริ่มต้นประชาไทจดทะเบียนเป็นนิติบุคคลในชื่อ "คณะบุคคล ร่วมดำเนินโครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน" ในภายหลังได้จดทะเบียนเป็นมูลนิธิชื่อว่า "มูลนิธิสื่อเพื่อการศึกษาของชุมชน" มีนายเกษม ศิริสัมพันธ์ เป็นประธานมูลนิธิ
ชื่อประชาไทในภาษาไทยมักถูกสะกดผิดเป็น "ประชาไทย" ส่วนชื่อในภาษาอังกฤษใช้ว่า "Prachatai"
เว็บไซต์ประชาไทตีพิมพ์รายงานพิเศษที่เขียนขึ้นครั้งแรกในปี 2559
เว็บบอร์ดประชาไท.
เว็บบอร์ดประชาไท เป็นพื้นที่แยกต่างหากจากหนังสือพิมพ์ประชาไท ที่ www.prachataiwebboard.com เปิดเพื่อให้สาธารณะแลกเปลี่ยนกันเรื่องสังคมและการเมือง
เว็บบอร์ดประชาไทปิดตัวลงเมื่อ 31 กรกฎาคม 2553 โดยจีรนุช เปรมชัยพร ให้เหตุผลในจดหมายถึงผู้อ่านและสมาชิกเว็บบอร์ดว่าเป็นเพราะสถานการณ์การจับกุมผู้โพสต์แสดงความคิดเห็นในพื้นที่ออนไลน์เกิดขึ้นอย่างต่อเนื่องในช่วงดังกล่าว ทั้งที่เป็นข่าวและไม่เป็นข่าวจากข้อกล่าวหา “เป็นภัยต่อความมั่นคงของชาติ” ด้วยพ.ร.บ.ว่าด้วยการกระทำความผิดเกี่ยวกับคอมพิวเตอร์, พ.ร.ก.สถานการณ์ฉุกเฉิน และกฎหมายอาญามาตรา 112
ทุนสนับสนุน.
ตลอดการดำเนินงาน ประชาไทได้รับเงินบริจาคจากหลายแหล่งโดยประชาไทได้แจ้งไว้บนเว็บไซต์อย่างเปิดเผย สำนักข่าวอิศราอ้างว่า เงินบริจาคจาก National Endowment for Democracy เป็นองค์กรที่ได้รับเงินทุนสนับสนุนจากกระทรวงการต่างประเทศสหรัฐ นอกจากนี้ ยังรับเงินบริจาคจากมูลนิธิ Open Society Foundations ของจอร์จ โซรอส
คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์
คณะวิศวกรรมศาสตร์และสถาปัตยกรรมศาสตร์ ซึ่งเป็นหน่วยงานหนึ่งของมหาวิทยาลัย ที่มีหน้าที่ในการผลักดันการผลิตบัณฑิตนักปฏิบัติการทางด้านวิศวกรรม โดยได้จัดตั้งขึ้น ณ วิทยาเขตศาลายา และวิทยาเขตวังไกลกังวล ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๘ พฤศจิกายน พ.ศ. ๒๕๔๙ และมีหน่วยงานภายในของคณะ ประกอบด้วย สำนักงานคณบดี ฝ่ายบริหารและแผน ฝ่ายวิชาการและกิจการนักศึกษา ฝ่ายวิจัยและบริการวิชาการ ประจำที่วิทยาเขตศาลายา และสำนักงานคณะประจำวิทยาเขตวังไกลกังวล และได้เปลี่ยนชื่อจาก คณะวิศวกรรมศาสตร์และสถาปัตยกรรมศาสตร์ เป็น คณะวิศวกรรมศาสตร์ ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๖ เมษายน พ.ศ. ๒๕๕๖
ปัจจุบัน คณะวิศวกรรมศาสตร์ บริหารงานโดย คณบดี ผู้ช่วยศาสตราจารย์ ดร.เจษฎาพร  สถานทรัพย์ มีการบริหารงาน 2 พื้นที่ ประกอบด้วย
1. ศาลายา
2. วิทยาเขตวังไกลกังวล
อีซา
อีซา อิบน์ มัรยัม ( "อีซาบุตรนางมัรยัม") คือบุคคลเดียวกันกับ พระเยซู ศาสดาของศาสนาคริสต์ แต่ในคติของศาสนาอิสลาม ถือเป็นเพียงศาสนทูตท่านหนึ่งของอัลลอฮ์
ประวัติของนบีอีซา.
คัมภีร์อัลกุรอาน ได้อธิบายเฉพาะช่วงที่มลาอิกะฮ์ตนหนึ่งจำแลงกายเป็นบุรุษเข้ามาพบกับนางมัรยัมและบอกนางว่า นางจะได้บุตรโดยปราศจากบิดา เมื่อใกล้คลอดให้หนีออกไปคลอดบริเวณชานเมือง ที่โคนต้นอินทผลัม หลังจากคลอดแล้ว พระผู้เป็นเจ้าทรงบันดาลให้มีตาน้ำไหลออกมาให้นางได้ดื่ม เมื่อพาบุตรกลับมาจึงถูกถามและกล่าวหาว่านางได้ผิดประเวณีจนได้บุตรไร้บิดา นางไม่ยอมพูด แต่เด็กนบีอีซาเอ่ยว่า “ ท่านทั้งหลาย  ฉันคือบ่าวของอัลลอฮฺ พระองค์ทรงประทานคัมภีร์ให้แก่ฉัน และทรงแต่งตั้งฉันให้เป็นนบี พระองค์ทรงให้ความจำเริญแก่ฉัน  พระองค์ทรงสั่งเสียฉันให้ทำการละหมาด จ่ายซะกาต พระองค์ทรงใช้ฉันให้ทำความดีแก่มารดา และแท้จริงอัลลอฮ์คือพระเจ้าของฉัน และพระเจ้าของพวกท่าน ดังนั้นพวกท่านจงเคารพภักดีพระองค์เถิด ” แต่อย่างไรก็ตามชาวคริสต์แห่งนัจญรอนได้กล่าวว่า นบีอีซาเป็นบุตรของอัลลอฮฺ ส่วนชาวยิวและก็อดยานียฺได้กล่าวว่า นบีอีซามีพ่อชื่อยูซุฟ อันนัจญาร เป็นต้นปรากฏในซูเราะฮฺมัรยัม
นบีอีซาเป็นบุคคลหนึ่งในเผ่ายูดาห์ของบนีอิสรออีล (หมายถึงท่านได้สืบเชื้อสายจากยะฮูด และอยู่ในตระกูลที่มักจะมีนบีมา) นบีอีซาได้ประกาศเทศนาเชิญชวนสู่อัลลอฮ์ ด้วยการยืนยันว่าท่านยึดในศาสนาดั้งเดิมของบนีอิสรออีล ซึ่งคือศาสนาของท่านนบีมูซา แต่ท่านนะบีอีซามีหน้าที่ในการปรับบทบัญญัติบางส่วนที่มีอยู่ในอัตเตารอต โดยนำอัลอินญีลเป็นคัมภีร์ใหม่สำหรับบะนีอิสรออีล แต่ชาวยิวส่วนมากกลับไม่ยอมรับท่านนบีอีซา ได้ประกาศการปฏิเสธว่าท่านเป็นนบีของชาวบะนีอิสรออีล และกลับไปวางแผนเพื่อฆ่าและร่วมมือกันต่อต้านนะบีใหม่ที่มายังบะนีอิสรออีล ตอนนั้นบะนีอิสรออีลอยู่กับท่านนบีอีซาที่เมืองฟิลิสฏีนซึ่งอยู่ภายใต้การปกครองของจักรวรรดิโรมัน
เมื่อถึงยุคท่านนบีอีซา ท่านได้เทศนาสู่อีมานอันเที่ยงธรรมเหมือนบรรดานบีทั้งหลาย ยิวและโรมันไม่พอใจ พวกยิวด่าและประณามนบีอีซา แต่ท่านก็ยืนยันในคำบัญชาของอัลลอฮฺที่ต้องเผยแผ่ศาสนา เมื่อพวกยิวไม่ประสบความสำเร็จจึงไปร่วมมือกับโรมัน ชาวยิวซึ่งเป็นเผ่าตระกูลของนบีอีซาประท้วงและทำทุกวิถีทางเพื่อให้นบีอีซาพ้นจากชีวิตพวกเขา กษัตริย์โรมันจึงมีคำสั่งให้ฆ่าท่านนบีอีซาแล้วตรึงบนไม้กางเขน
การเกิดของ นบีอีซา ตามคัมภีร์อัลกุรอาน.
และจงกล่าวถึง (เรื่องของ) มัรยัมที่อยู่ในคัมภีร์ เมื่อนางได้ปลีกตัวออกจากหมู่ญาติของนาง ไปยังมุมหนึ่งทางตะวันออก (ของบัยตุลมักดิส)
แล้วนางได้ใช้ม่านกั้นให้ห่างพ้นจากพวกเขาแล้ว เราได้ส่งวิญญาณของเรา (ญิบรีล) ไปยังนางแล้ว เขาได้จำแลงตนแก่นาง ให้เป็นชายอย่างสมบูรณ์
นางกล่าวว่า “แท้จริงฉันขอความคุ้มครองต่อพระผู้ทรงกรุณาปรานีให้พ้นจากท่าน หากท่านเป็นผู้ยำเกรง”
เขา (ญิบรีล) กล่าวว่า “แท้จริงฉันเป็นเพียงทูตแห่งพระเจ้าของเธอ เพื่อฉันจะให้ลูกชายผู้บริสุทธิ์แก่เธอ”
นางกล่าวว่า “ฉันจะมีลูกได้อย่างไร ทั้ง ๆ ที่ไม่มีชายใดมาแตะต้องฉันเลย และฉันก็มิได้เป็นหญิงชั่ว”
เขา (ญิบรีล) กล่าวว่า “กระนั้นก็เถิด พระเจ้าของเธอตรัสว่า มันง่ายสำหรับข้า และเพื่อเราจะทำให้เขาเป็นสัญญาณหนึ่งสำหรับมนุษย์และเป็นความเมตตาจากเรา และนั่นเป็นกิจการที่ถูกกำหนดไว้แล้ว”
แล้วนางได้ตั้งครรภ์ และนางได้ปลีกตัวออกไปพร้อมกับบุตรในครรภ์ ยังสถานที่ไกลแห่งหนึ่ง
มัรยัม :16-22
ปาฏิหาริย์(มุอฺญิซาต)แห่งนบีอีซา.
คัมภีร์อัลกุรอานได้ระบุว่า เยซูได้แสดงปาฏิหาริย์หลายครั้ง ในจำนวนนั้นคือ การรักษาคนเป็นโรคเรื้อน การชุบชีวิตคนตาย การเรียกสำรับอาหารจากฟ้า และการเป่าก้อนดินเหนียวให้เป็นสัตว์มีปีกบินได้
การจากไปของนบีอีซา.
การจากไปของนบีอีซา มีทัศนะที่แตกต่างกับในทัศนะของคริสต์ศาสนาอย่างชัดเจน โดยในพระคัมภีร์อัลกุรอาน ได้กล่าวว่าอีซายังไม่ได้ตาย แต่ผู้ที่ถูกตรึงทีไม้กางเขนเป็นผู้อื่น ส่วนพระวรสารนักบุญบารนาบัส ได้ระบุไว้ว่า ผู้ที่ถูกตรึงกางเขนนั้นคือ เยฮูดาห์ โดยในทัศนะของชาวมุสลิม นบีอีซามิได้ถูกฆ่า เพราะในพระคัมภีร์ อัลลอหฺได้กล่าวไว้ว่า
ชาวมุสลิมเชื่อว่าท่านนบีอีซาไม่ได้ถูกตรึงบนไม้กางเขนเป็นอันขาด แต่เป็นภาพลวงที่เกิดขึ้นสำหรับชาวยิว เพราะยาฮูซาซึ่งเป็นลูกศิษย์ของท่านนบีอีซาอกตัญญู ไปบอกที่อยู่ของท่านนบีอีซา ขณะที่ท่านหลบหนีจากยิวและโรมัน จึงมีตำรวจมาจะจับท่านนบีอีซา ปรากฏว่าอัลลอฮฺทำให้หน้าตาและร่างกายของลูกศิษย์ท่านคนนี้ให้เหมือนท่านนบีอีซา ยาฮูซาจึงถูกจับไปโดยเชื่อว่าเป็นนบีอีซา แล้วนำไปประหารชีวิตและตรึงบนไม้กางเขน ในทัศนะของชาวมุสลิมเองก็มีความเชื่อตรงกันกับชาวคริสต์ที่เชื่อว่า นบีอีซาถูกยกไปยังสวรรค์ดังในพระคัมภีร์อัลกุรอาน
แต่อย่างไรก็ตามมีการสับสนเกี่ยวกับคำศัพท์ในพระคัมภีร์อัลกุรอานว่าก่อนนบีอีซาขึ้นไปสวรรค์ ขณะนบีอีซายังมีชีวิตอยู่หรือไม่ อิหม่ามอิบนิกะซีรบอกว่ามี 2 ทัศนะ ทัศนะที่มีน้ำหนักมากกว่าสำหรับชาวอะหฺลุซซุนนะฮฺวัลญะมาอะฮฺคือ ท่านนะบีอีซาไม่ตาย และอีกทัศนะหนึ่งจากบรรดานักปราชญ์อิสลามเห็นว่าท่านนะบีอีซาเสียชีวิตก่อนถูกยกขึ้นสวรรค์ ซึ่งในเรื่องนี้นักวิชาการส่วนใหญ่ก็ให้ความหมายว่า ทำให้นอนหลับ-ดูตัฟสีรอิบนุกะษีร โดยในซูเราะฮฺอาละอิมรอน อัลลอฮฺตรัสไว้ว่า
การเรียน
การเรียนรู้ หมายถึง การได้รับความรู้ พฤติกรรม ทักษะ คุณค่า หรือความพึงใจ ที่เป็นสิ่งแปลกใหม่หรือปรับปรุงสิ่งที่มีอยู่ และอาจเกี่ยวข้องกับการสังเคราะห์สารสนเทศชนิดต่าง ๆ ผู้ประมวลทักษะของการเรียนรู้เป็นได้ทั้งมนุษย์ สัตว์ และเครื่องจักรบางชนิด ความก้าวหน้าในการเรียนรู้เมื่อเทียบกับเวลามีแนวโน้มเป็นเส้นโค้งแห่งการเรียนรู้ (learning curve)
การเรียนรู้ของมนุษย์อาจเกิดขึ้นจากส่วนหนึ่งของการศึกษา การพัฒนาส่วนบุคคล การเรียนการสอน หรือการฝึกฝน การเรียนรู้อาจมีการยึดเป้าหมายและอาจมีความจูงใจเป็นตัวช่วย การศึกษาว่าการเรียนรู้เกิดขึ้นได้อย่างไรเป็นส่วนหนึ่งของสาขาวิชาประสาทจิตวิทยา (neuropsychology) จิตวิทยาการศึกษา (educational psychology) ทฤษฎีการเรียนรู้ (learning theory) และศึกษาศาสตร์ (pedagogy) การเรียนรู้อาจทำให้เกิดพฤติกรรมการเรียนรู้ (habituation) หรือการวางเงื่อนไขแบบดั้งเดิม (classical conditioning) ซึ่งพบในสัตว์หลายชนิด หรือทำให้เกิดกิจกรรมที่ซับซ้อนมากขึ้นอย่างเช่นการเล่น ซึ่งพบได้เฉพาะในสัตว์ที่มีเชาวน์ปัญญา การเรียนรู้อาจก่อให้เกิดความตระหนักอย่างมีสำนึกหรือไม่มีสำนึกก็ได้
การเรียนเชิงสัมพันธ์.
"การเรียนเชิงสัมพันธ์"  คิอกระบวนการที่บุคคลหรือสัตว์เรียนผ่านการสัมพันธ์ระหว่างสิ่งเร้าสองสิ่ง หรือเหตุการณ์สองเหตุการณ์ ในการวางเงื่อนไขแบบดั้งเดิม สิ่งเร้าที่เคยเป็นกลางจะถูกจับคู่กับสิ่งเร้าที่ทำให้เกิดการตอบสนอง จนในที่สุดสิ่งเร้านั้นจะทำให้ตอบสนองด้วยตัวมันเอง ในการวางเงื่อนไขด้วยการกระทำ พฤติกรรมที่ถูกส่งเสริมหรือลงโทษระหว่างที่ได้รับสิ่งเร้านั้น จะมีโอกาสเกิดขึ้นมากหรือน้อยลงเมื่อมีสิ่งเร้านั้น ๆ ในบริเวณ
สาธารณรัฐเกาหลี  สามารถหมายถึง
เฮนรี อะลาบัสเตอร์
ท่องแดนนาร์เนีย
แอนโดเวอร์
แอนโดเวอร์  อาจหมายถึงเมืองใดเมืองหนึ่งดังต่อไปนี้:
ฆวน การ์โลส เฟร์เรโร
ฆวน การ์โลส เฟร์เรโร โดนัต  เป็นนักเทนนิสอาชีพชาวสเปน เกิดเมื่อวันที่ 12 กุมภาพันธ์ พ.ศ. 2523 ณ เมืองโอนติญเญ็นต์ (Ontinyent) ประเทศสเปน เฟร์เรโรเป็นอดีตนักเทนนิสมือวางอันดับ 1 ของโลก เขาชนะเลิศรายการเทนนิสแกรนด์สแลม เฟรนช์โอเพน เมื่อปี พ.ศ. 2546 เขาได้รับการขนานนามชื่อเล่นในวงการเทนนิสว่า "ยุง"  ซึ่งก็เป็นผลมาจากรูปแบบการเล่นเทนนิสของเขาที่มีความเร็ว ความคล่องแคล่ว และความแข็งแรง
ปัจจุบัน ณ วันที่ 13 เมษายน พ.ศ. 2552 อันดับโลกของเขาตกลงมาอยู่ในอันดับที่ 75
แอนโดเวอร์ (แฮมป์เชอร์)
แอนโดเวอร์  เป็นเมืองที่อยู่ในมณฑลแฮมป์เชอร์ของอังกฤษ ตั้งอยู่ริมฝั่งแม่น้ำแอนตัน อยู่ห่างจากเบซิงสโตคไปทางตะวันตกประมาณ 30 กิโลเมตร ห่างจากวินเชสเตอร์ไปทางตะวันตกเฉียงเหนือ 30 กิโลเมตร และห่างจากเซาแทมป์ตันไปทางเหนือ 40 กิโลเมตร
เมืองนี้มีประชากรประมาณ 52,000 คน เป็นส่วนหนึ่งของเขตการปกครอง Test Valley
เอชบีโอ เอเชีย
เอชบีโอ เอเชีย  เป็นช่องรายการภาพยนตร์จากค่ายหนังต่างๆ โดยช่อง เอชบีโอ เอเชีย เป็นช่องย่อยของ HBO ในเอเชีย HBO มีทั้งหมดห้าช่องและมีสำนักงานใหญ่อยู่ใน สิงคโปร์
HBO Asia เริ่มออกอากาศครั้งแรกเมื่อปี 1992 เป็นการเปิดโอกาสให้คนในเอเชียได้รับชมรายการภาพยนตร์มากกว่า 120 รายการต่อเดือน HBO ยังมีรายการภาพยนตร์และภาพยนตร์ชุดที่จัดทำโดย HBO อีกด้วย อีกทั้งรายการภาพยนตร์และภาพยนตร์ชุดของ HBO ยังได้รับรางวัล Golden Globe Awards และ Emmy Awards อีกมากมาย โดย HBO Asia ได้มีข้อสัญญากับบริษัทภาพยนตร์จาก Hollywood ได้แก่ Columbia/TriStar, Paramount Pictures (DreamWorks) , Universal Studios และ Warner Bros.
HBO ในเอเชียมีทั้งหมดห้าช่องรายการ ได้แก่ HBO, HBO Signature, HBO Hits, HBO Family และ Cinemax ซึ่งเปิดให้บริการความบันเทิงแบบพรีเมียม ให้ผู้ชมได้รับชมภาพยนตร์เวลาใดก็ได้ในราคาพิเศษ และ HBO ยังเปิดบริการวีดิทัศน์ตามคำขอชื่อว่า HBO ON DEMAND ในฮ่องกง โดยขณะนี้ HBO ในเอเชียครอบคลุม 22 ประเทศและมีคำบรรยายใต้ภาพสำหรับภาษาท้องถิ่นในบางประเทศอีกด้วย
HBO ในเอเชียเป็นการร่วมมือกันของ HBO Pacific Partners ซึ่งได้แก่ Paramount Films, Sony Pictures Entertainment, Time Warner Entertainment และ Universal Studios
ในเอเชีย.
เนื่องจากสำนักงานใหญ่ของ HBO Asia อยู่ที่ประเทศ สิงคโปร์ HBO จึงต้องทำตามกฎของ สิงคโปร์ ซึ่งรวมถึงการตัดฉากบางส่วน, เซ็นเซอร์ และอื่นๆ โดยโปรแกรมที่ถูกตัดและเซ็นเซอร์มากที่สุดรายการหนึ่งคือ Sex &amp; The City
ในประเทศไทย สิทธิ์การถือครองช่องเอชบีโอตั้งแต่แรกเป็นของ ยูทีวี หรือ ทรูวิชั่นส์ ในปัจจุบัน แต่เมื่อเดือนธันวาคม พ.ศ. 2559 บริษัท ทรูวิชั่นส์ กรุ๊ป จำกัด ได้ยื่นขอถอดช่องเอชบีโอทั้งหมด 6 ช่อง ออกจากช่องรายการของบริษัทเนื่องจาก เอชบีโอ เอเชีย ไม่ยินยอมต่อสัญญากับบริษัทฯ ด้วยเหตุผลคือกลุ่มทรูต้องการเพียงเอชบีโอเอชดีเพียงช่องเดียว แต่กลับกันทางเอชบีโอต้องการที่จะขายทั้งหมด 6 ช่อง ทำให้เกิดเป็นข้อพิพาทระหว่าง ทรูวิชันส์ กสทช. และสมาชิกขึ้นมาระยะหนึ่ง ต่อมา เอชบีโอได้ตกเป็นของ บริษัท แอดวานซ์ ไวร์เลส เน็ตเวอร์ค จำกัด หรือ เอดับบลิวเอ็น บริษัทลูกของเอไอเอส โดยเอดับบลิวเอ็นได้เปิดให้ชมช่องเอชบีโอผ่านโทรทัศน์อินเทอร์เน็ต เอไอเอส เพลย์บ็อกซ์ และผ่านแอปพลิเคชันบนโทรศัพท์มือถือ เอไอเอส เพลย์ ที่ให้บริการโดย บริษัท ไมโม่เทค จำกัด แต่เมื่อเดือนมีนาคม พ.ศ. 2563 บริษัท แอดวานซ์ อินโฟร์ เซอร์วิส จำกัด (มหาชน) ได้ถอดช่องเอชบีโอทั้งหมด 6 ช่อง เนื่องจากหมดสัญญากับบริษัทฯ ภายหลัง เอชบีโอได้ขึ้นแถลงข่าวอย่างเป็นทางการว่าสิทธิ์การถือครองช่องเอชบีโอตกเป็นของ บริษัท จีเอ็มเอ็ม แกรมมี่ จำกัด (มหาชน) โดยได้เปิดให้ชมช่องเอชบีโอผ่าน จีเอ็มเอ็ม แซท
โดยเนื้อหาที่นำมาออกอากาศจะเหมือนกับ HBO Asia ทุกประการ แต่จะเพิ่มการออกอากาศในภาคภาษาไทย ซึ่งประกอบไปด้วยคำบรรยายภาษาไทย และเสียงพากย์ไทย โดยเอดับบลิวเอ็นได้ทำงานร่วมกันอย่างใกล้ชิด เพื่อให้เนื้อหาของเอชบีโอตรงใจผู้ใช้บริการมากที่สุด พร้อมกันนี้เอชบีโอยังได้นำ เอชบีโอ โก (HBO GO) เข้ามาในไทยเป็นครั้งแรก เพื่อให้ลูกค้าสามารถดูรายการของเอชบีโอย้อนหลังผ่าน เอชบีโอ โก ได้ด้วย แต่ลักษณะของบริการ เอชบีโอ โก จะไม่เหมือนกับต่างประเทศตรงที่ในประเทศไทย จะต้องใช้งานผ่าน โทรทัศน์อินเทอร์เน็ต เอไอเอส เพลย์บ็อกซ์ หรือ ผ่านแอปพลิเคชันบนโทรศัพท์มือถือ เอไอเอส เพลย์ เท่านั้น
HBO Asia ในเอเชียใต้ออกอากาศแยกต่างหากกับเอเชีย ซึ่งเรียกช่องรายการ HBO ในเอเชียใต้ว่า HBO South Asia และบางทีถูกเรียกว่า HBO อินเดียเนื่องจากเป้าหมายทางการตลาดหลักนั้นคืออินเดีย โดยเวลาออกอากาศในช่องรายการนั้นก็เป็นเวลาประเทศอินเดีย แต่ช่องรายการนี้ยังสามารถรับชมได้ใน บังกลาเทศ และ มัลดีฟส์ โดยในอาณาเขตนี้ ภาพยนตร์จากค่ายหนัง DreamWorks จะออกอากาศผ่านทางช่อง Star Movies
ในปากีสถาน HBO South Asia นั้นสามารถรับชมได้ในชื่อ HBO Pakistan โดยรูปแบบของช่องนั้นคล้ายกับ HBO South Asia แต่รูปแบบรายการอาจจะแตกต่างบ้างเล็กน้อย รวมถึงเวลาออกอากาศในช่องรายการเป็นเวลาของปากีสถาน
HBO นำภาพยนตร์ชั้นนำจากฮอลลีวู้ดมาที่เอเชียโดยเป็นช่องรายการเดียวที่ได้ลิขสิทธิ์จาก Columbia/TriStar, Paramount (DreamWorks) , Universal และ Warner Bros. HBO ยังได้ลิขสิทธิ์จากค่ายหนังอย่าง Castle Rock, Focus Features, Franchise, Morgan Creek, New Line, Paramount Classics, Picturehouse, Screen Gems, Sony Picture Classics, Village Roadshow และ Warner Independent Pictures.
โดยภาพยนตร์บางเรื่องจาก Universal Studios, Columbia Pictures/TriStar Pictures และ Paramount Pictures โดยหลังจากที่ได้ออกอากาศผ่านทาง HBO และช่องรายการในเครือแล้ว ภาพยนตร์บางเรื่องเหล่านี้จะออกอากาศที่ Star Movies และ AXN เช่นกัน
ขอบเขตหรือวงจำกัด.
ผู้ชมที่คุ้นเคยกับภาพยนตร์ที่หาได้ในสหรัฐอเมริกาอาจจะคิดว่า HBO Asia ออกอากาศภาพยนตร์ที่ค่อนข้างเก่า โดยจะออกอากาศภาพยนตร์จากปี ค.ศ. 1994 ถึงปี ค.ศ. 1998 ในสัดส่วนที่มาก บางครั้ง ช่องรายการนี้ก็ออกอากาศภาพยนตร์จากยุค 80 ด้วยเช่นกัน โดยในสหรัฐอเมริกาแล้ว HBO เป็นช่องภาพยนตร์อันดับหนึ่ง แต่สำหรับเอเชียแล้ว HBO อาจไม่ใช่ช่องรายการภาพยนตร์อันดับหนึ่งในทุกเขตพื้นที่หรือประเทศต่างๆ HBO นั้นเป็นเครือข่ายภาพยนตร์ที่ค่อนข้างใหญ่ใน เวียดนาม ไทย ฮ่องกง สิงคโปร์ และ ไต้หวัน แต่ถึงอย่างไรก็ตาม ใน อินเดีย และ เอเชียใต้ รวมถึง มาเลเซีย ช่องรายการภาพยนตร์อันดับหนึ่งเป็นของ Star Movies
HBO ได้เพิ่ม flash screen ในตอนท้ายของรายการภาพยนตร์ที่ออกอากาศในเวลากลางคืนเพื่อทำการโฆษณา ซึ่งรูปแบบนี้ทำให้ผู้ชมอ่านรายชื่อนักแสดงและผู้ทำภาพยนตร์ได้ยาก
หลังจากที่ HBO ได้เพิ่มช่องรายการใหม่สองช่อง นั่นคือ HBO Hits และ HBO Family รวมถึงช่องรายการที่มีอยู่แล้วอย่าง Cinemax และ HBO Signature ภาพยนตร์ใหม่ซึ่งออกอากาศผ่านทาง HBO ในเดือนนั้นจะถูกลดลง โดยภาพยนตร์จะออกอากาศทาง HBO ทุกเดือน แต่บางทีก็เป็นภาพยนตร์ที่เก่า รวมถึงภาพยนตร์ที่ทำมาจากช่องรายการในเครืออีกด้วย โดยผู้ชมที่มีช่องรายการทั้งห้าช่องจาก HBO จะสังเกตเห็นได้ว่าภาพยนตร์นั้นออกอากาศซ้ำจากช่อง HBO และออกอากาศซ้ำผ่านทางช่องรายการในเครืออีกด้วย
ซิเนแม็กซ์
ซิเนแม็กซ์ เอเชีย  เป็นช่องรายการจาก HBO Asia ซึ่งฉายภาพยนตร์ที่ฉายจากเอชบีโอ ซิเนแม็กซ์ เอเชีย มีสำนักงานใหญ่อยู่ในประเทศสิงคโปร์
ซิเนแม็กซ์ เอเชีย ออกอากาศครั้งแรกเดือนพฤศจิกายน ปี 1996 ซิเนแม็กซ์ เอเชีย นั้นเป็นช่องรายการภาพยนตร์ 24 ชั่วโมงซึ่งนำภาพยนตร์ฉายจากเอชบีโอ ออกอากาศ โดย ซิเนแม็กซ์ นำเสนอภาพยนตร์ที่ไม่มีโฆษณาคั่น โดยช่วง Get Into The MAX Weekend ออกอากาศตั้งแต่วันพฤหัสบดีถึงวันอาทิตย์ในช่วงเวลา Primetime
United Broadcasting Corporation
สตาร์มูฟวีส์
สตาร์ มูฟวีส์  เป็นช่องรายการภาพยนตร์เพื่อคนเอเชีย
Star Movies ในประเทศไทยสามารถรับชมผ่านทาง TrueVisions ช่อง 127 ในระบบดิจิตอลในแบบ HD , ช่อง 45 ระบบดิจิตอล (ช่อง 14 อนาล็อก) แต่ถูกแทนที่เป็นช่อง Fox Movies Premium ตั้งแต่วันที่ 1 มกราคม 2555 เป็นต้นมา
Star Movies เป็นช่องรายการภาพยนตร์ทั้งฮอลลีวู้ดและฮ่องกง ออกอากาศครั้งแรกเมื่อปี 1994
Star Movies
บีบีซี เวิลด์นิวส์
บีบีซี เวิลด์ นิวส์ (; ชื่อเดิม: BBC World) เป็นช่องรายการข่าวนานาชาติของบีบีซี ช่องรายการนี้มีผู้ชมมากที่สุดในบรรดาช่องรายการของบีบีซี เปิดตัวครั้งแรกในชื่อ "โทรทัศน์ภาคบริการโลกของบีบีซี" (BBC World Service Television) เมื่อปีค.ศ. 1991 (ภายหลังเปลี่ยนเป็น บีบีซี เวิลด์ (BBC World) ในปีค.ศ. 1995) โดยออกอากาศรายการข่าว สารคดี รูปแบบการใช้ชีวิต และบทสัมภาษณ์ต่างๆ ตลอดยี่สิบสี่ชั่วโมง คู่แข่งสำคัญของช่องรายการนี้คือ ซีเอ็นเอ็นนานาชาติ และยังต้องแข่งขันกับสถานีข่าวอื่นๆ อีก บีบีซีเวิลด์นิวส์ เป็นช่องรายการข่าวที่มีผู้ชมมากที่สุด นำหน้า ซีเอ็นเอ็น และยังเป็นหนึ่งในช่องรายการที่มีคนดูมากที่สุดในโลก
ช่องรายการถูกส่งสัญญาณโดย Red Bee Media จากสถานีหลัก ณ The Broadcast Centre ซึ่งเป็นส่วนหนึ่งของ BBC Media Village และส่วนหนึ่งของ BBC White City ที่ White City ในลอนดอนตะวันตก โดยมีห้องส่งจาก BBC Television Centre ที่อยู่ในบริเวณเดียวกัน BBC World News มีห้องข่าวแยกออกจากห้องข่าวของ BBC News
ห้องข่าวนี้ส่งสัญญาณตั้งแต่เวลา 05.00 น. ถึง 00.30 น. (เวลาสหราชอาณาจักร) ทุกๆ วันจันทร์ถึงศุกร์ และตั้งแต่ 06.00 น. ถึง 00.30 น. ในวันเสาร์และอาทิตย์ ส่วนในเวลา 01.00 น. ถึง 05.00 น. จะส่งสัญญาณจากห้องส่งภายในสหราชอาณาจักร หรือ BBC News
ถึงแม้ว่าห้องส่ง BBC World News ผลิตภาพในสัดส่วนภาพ 16:9 ในรูปแบบ SDTV ซึ่งเป็นเช่นเดียวกับ BBC News แต่ BBC World News นั้นถูกส่งสัญญาณในสัดส่วนภาพ 4:3 ทำให้ภาพถูกแปลงให้เป็นสัดส่วนภาพ 14:9 สำหรับการออกอากาศทั้งในแบบดิจิตอลและอนาล็อก ทำให้ภาพที่ปรากฏมีแถบดำอยู่ด้านบนและล่างของภาพ จนกระทั่งในปี ค.ศ. 2009 ได้ปรับระบบการส่งภาพไปเป็นอัตราส่วน 16:9 พอดี
BBC World News ได้รับรางวัล "ช่องรายการข่าวนานาชาติดีเด่น" ณ The Association for International Broadcasting Awards ในเดือนพฤศจิกายน ปีค.ศ. 2006
ในเดือนเมษายน ปีค.ศ. 2008 ช่องรายการถูกเปลี่ยนชื่อเป็น "BBC World News" จากชื่อเดิม BBC World โดยเป็นส่วนหนึ่งของการรีแบรนด์ภาพลักษณ์ของ BBC มูลค่า 550,000 ปอนด์ ทำให้มีภาพลักษณ์ช่องใหม่ รูปแบบสีใหม่ BBC News ยังกล่าวอีกว่า การส่งสัญญาณจะย้ายจากสตูดิโอ N9 ไปเป็น N8 ซึ่งเคยเป็นห้องส่งของ BBC News Channel มาก่อน